За сравнение през 2016 г. бяха регистрирани 583 пожара, които засегнаха 63 389 дка горски територии, от които 7156 дка от върхови пожари. При сравнение със средногодишно опожаряваните в страната 100 000 дка при среден брой от 600 пожара в периода 2006 - 2016 г. 2017 г. е със стойности на основните статистически показатели за опожарени горски територии далеч от средните. Това се дължи както на превантивната дейност, така и на вложените през последните години немалки финансови ресурси от МЗХГ и МВР за специализирана техника, обучение и създаване на доброволни формирования. Най - голям е броят и площта на горските пожари в РДГ - Благоевград - 70 и 16 941 дка , РДГ - Берковица - 40 и 6123 дка, РДГ - Бургас - 32 и 5382 дка, РДГ - София - 54 и 2866 дка, и РДГ - Сливен - 20 и 2 7 22 декара . Най - малко са регистрираните горски пожари в РДГ - Смолян - 17 и 92 дка, и РДГ - Шумен - 10 и 11 2 декара. Голяма част от опожарените горски територии в РДГ - Благоевград , са вследствие на опустошителния пожар, възникнал на територията на ДГС - Симитли , и разраснал се в ДГС - Кресна. Неговото гасене продължи над 7 денонощия, засегнати са 13 921 дка, от които 6859 дка от върхов пожар. Преките щети за двете горски стопанства само от този пожар се оценяват на около 500 000 лева . Най - голям дял от опожарените площи през 2017 г. са държавна собственост - 70 %, общинска - 13 %, частна - 15 %, и 2 %са собственост на юридически лица. От възникналите през 2017 г . 5 13 пожара 3 % са по естествени причини от мълнии, 6 % са умишлени, 78 % са причинени от човешка небрежност, а 13 % са по неизвестни причини. Преките щети от горските пожари през 2017 г. са оценени на почти 4 млн. лв., което е под средната стойност от около 5 млн. лв. за последните 10 години. В тази сума не влизат разходите, необходими за възстановяване на опожарените от върхови пожари горски територии, които ще бъдат направени в следващите 3 години от държавните предприятия и останалите собственици на горски територии. Посочените финансови показатели не включват и разходите на МВР, МО, областни администрации, общини, доброволци и други собственици на горски територии за потушаване на пожарите . През годината в резултат на създадената организация и благодарение на незабавната и адекватна реакция на горски служители, пожарникари и други в голяма част от случаите при получаване на сигнал за пожар не е допуснато навлизане на огъня в горските територии. За това отново допринесе и дейността на изнесения център на тел. 112 към ИАГ. Получаваните на него сигнали за възникнали пожари в горски територии или в близост до тях моментално се препращат на специализираните групи в държавните предприятия и регионалните дирекции по горите, които осъществяват проверка на място и предприемат първоначални действия за гасене. Във връзка с възникнали пожари, в т.ч. и в горите, през 2017 г. бяха обявявани на няколко пъти кризисни ситуации, осъществена бе и евакуация на населението при пожара в района на Кресна, не бе допусната загуба на човешки живот или тежки наранявания. При преодоляването на кризите са участвали служители и техника на държавните предприятия по чл. 163 от ЗГ и техните териториални структури - ДГС/ДЛС, както и служители и горски инспектори от съответните регионални дирекции по горите към. Сред основните причини за възникване на пожарите през 2017 г. е небрежността на пастири и земеделски стопани , най - вече при почистване на пасища и необработваеми земеделски земи. Най - големият пожар в Благоевградска област бе предизвикан именно от небрежност и безотговорност на местен пастир. През 2017 г. във връзка с изпълнение на Националната стратегия за развитие на горския сектор в Република България за периода 2013 - 2020 г. и на Стратегическия план за развитие на горския сектор в Република България 2014 -2023 г. от работна група към ИАГ бе разработена и одобрена 'Програма за опазване на горите от пожари' с период

5